Държавен вестник, бр. 99, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  99
1.3. Описание на интердисциплинарните дей-
ности между клиничната специалност „Обща и 
клинична патология“ и други клинични специ-
алности и дефиниране на вpаимодействието и 
координацията между тях.
1.3.1. Специалността „Обща и клинична па-
тология“ е клинична интегративна специалност, 
пряко свързана с профилактичната, клиничната, 
диагностичната и лечебната дейност.
1.3.2. В областта на профилактичната медици-
на патоморфологичните изследвания са свързани 
с ранна диагностика на карцином на маточна 
шийка, карцином на гърда, гастроинтестинален 
тракт и други локализации.
1.3.3. В областта на клиничната медицина 
специалността е водеща при диагностика на ос-
три и хронични възпалителни и невъзпалителни 
заболявания, терапевтичното им проследяване 
и контрол от областта на всички клинични 
специалности.
1.3.4. В областта на клиничната дейност 
специалността е водеща при диагностиката на 
онкологични и хематологични заболявания при 
пациенти от обхвата на всички медицински 
специалности.
1.3.4.1. Патологоанатомичното изследване има 
основно значение за предоперативна диагностика 
в областта на всички клинични специалности; 
диагноза с градиране и стадиране на онколо-
гични заболявания при радикална оперативна 
интервенция, определяне на прогнозата и вида 
на лечението според изискванията на стандарти-
те на специалностите по хирургия, медицинска 
онкология и медицинска радиотерапия.
1.3.4.2. Биопсичната диагноза и стадиране имат 
основно значение за определяне на прогнозата 
и вида на лечението на пациенти с онкохемато-
логични заболявания и малигнени заболявания 
на лимфната тъкан според изискванията на 
стандартите на специалностите по клинична 
хематология и радиотерапия.
1.3.5. Специалността е свързана с всички 
болнични структури и медицински специалности 
и по отношение на извършване на патологоана-
томични аутопсии.
2. Изисквания за професионална квалифика-
ция за практикуване на специалността „Обща и 
клинична патология“.
2.1. Изисквания към дейността на специалиста.
2.1.1. Медицинската специалност „Обща и 
клинична патология“ се придобива по реда на 
наредбата по чл. 181, ал. 1 от Закона за здра-
вето (ЗЗ).
2.1.2. Под компетентност в клиничната пато-
логия се разбира адекватна, устойчива и високо-
квалифицирана патоморфологична диагностика 
при информираност за клиниколабораторните, 
образни и други данни и в съчетание с анализ на 
клиничната диагноза. Компетентността включ-
ва както оптимална и правилна лабораторна 
обработка, така и достоверна оценка, анализ и 
интерпретация на изследванията в областта на 
биопсичната/цитологичната/аутопсионната и 
други дейности според изискванията на настоя­
щия стандарт и в съответствие на международ-
ните стандарти и международната класификация 
на болестите. 
2.1.3. Изисквания за професионална ква-
лификация на лекарите при практикуване на 
клиничната специалност „Обща и клинична 
патология“ в болнични и извънболнични меди-
цински дейности.
2.1.3.1. Лекар без придобита специалност или 
лекар – специализант по „Обща и клинична 
патология“, под задължителното ръководство 
на лекар с придобита специалност „Обща и 
клинична патология“, извършва аутопсии, ма-
кроскопска обработка на биопсични материали 
по международни стандарти и ръководства, ма-
кроскопска и микроскопска оценка с формиране 
на провизорна диагноза и интерпретация на 
биопсии и приключване на аутопсионни случаи 
под ръководството на лекар-патолог. 
2.1.3.2. Лекар с придобита специалност по 
„Обща и клинична патология“ извършва самос-
тоятелно всички специализирани дейности – из-
вършване на аутопсии, оценка и обработка на 
материали, хистологична оценка и интерпре-
тация на биопсии в пълен диагностичен обем, 
извършване на диагностична и скринингова 
цитодиагностика. При сложни диагностични 
казуси и такива, нуждаещи се от високоспе-
циализирани дейности, насочва пациента или 
консултира материалите му за второ мнение с 
лекари специалисти по обща и клинична пато-
логия с придобита допълнителна квалификация 
по т. 2.1.3.3.
2.1.3.3. Лекар специалист с придобита спе-
циалност по „Обща и клинична патология“ и 
допълнителна квалификация по една или повече 
високоспециализирани дейности по т. 1.2.2 из-
вършва диагностична, експертна и консултатив-
на дейност, с определен профил, като рутинна 
дейност и консултира туморни и нетуморни 
лезии като експертна високоспециализирана 
дейност за определяне на окончателна диагно-
за, диагностични прогностични и предиктивни 
маркери за солидни тумори и хематологични 
заболявания, прилагайки специализирани и 
високоспециализирани методи на електронна 
микроскопия, имунохистохимични изследвания 
и други техники.
2.1.3.4. Право на самостоятелна специали-
зирана и високоспециализирана диагностична 
дейност в областта на клиничната патология имат 
само лекари с придобита специалност „Обща и 
клинична патология“.
2.1.3.5. Патологоанатомична хистологична/
цитологична специализирана и високоспециали-
зирана диагностична дейност (включително и 
гинекологична цитодиагностика) в структурите 
по обща и клинична патология се извършва 
само от лекар с придобита специалност „Обща 
и клинична патология“.
2.2. Изискванията към дейността на ле-
кар – специализант по обща и клинична пато-
логия, включват извършване на специализирани 
дейности, задължително под ръководството на 
лекар с придобита специалност „Обща и кли-
нична патология“ .